இதில் 9 மற்றும் 10ஆம் வகுப்பு மாணவியர் சீனியர் பிரிவிலும், 11 மற்றும் 12ம் மாணவியர் சூப்பர் சீனியர் பிரிவிலும் கலந்து கொள்ளலாம். இரு பிரிவிலும் அணிக்கு இருவர் கொண்ட மூன்று குழுவினர் ஒரு பள்ளியிலிருந்து கலந்து கொள்ளலாம். போட்டியினை மதுரை வினாடி வினா சங்கத்தின் நிர்வாகி சுந்தரநாதன் நடத்துகிறார். போட்டியில் கலந்து கொள்ளும் குழுக்களுக்கான தகுதிச் சுற்றுக்குப் பிறகு தேர்தெடுக்கப்பட்ட குழுக்கள் அரையிறுதிப் போட்டிக்கு அனுமதிக்கப்படுவர். அதில் வெற்றி பெறும் மூன்று குழுக்கள் நாளை நடைபெறும் இறுதிப் போட்டியில் கலந்து கொள்வர். போட்டியில் கலந்து கொள்ளும் போட்டியாளர்கள் அனைவருக்கும் பாராட்டுச் சான்றிதழ்கள் வழங்கப்படும். வெற்றி பெறும் அணிக்கு பரிசுகளும் பாராட்டுச் சான்றிதழ்களும் வழங்கப்படும்.